hotchpotch/miracl-hf-unified huggingface dataset:
లీలామహల్ సెంటర్
లీలామహల్ సెంటర్ 2004, డిసెంబరు 4న విడుదలైన తెలుగు చలన చిత్రం. దేవీ ప్రసాద్ దర్శకత్వం వహించిన ఈ చిత్రంలో ఆర్యన్ రాజేష్, సదా, సుమన్ తల్వార్, అతుల్ కులకర్ణి, ధర్మవరపు సుబ్రమణ్యం, ఆలీ, బ్రహ్మానందం, కృష్ణ భగవాన్, ఎమ్.ఎస్.నారాయణ, రఘు బాబు ముఖ్యపాత్రలలో నటించగా, ఎస్. ఎ. రాజ్‌కుమార్ సంగీతం అందించారు.
తేతల రామారెడ్డి ( చిన్నబ్బాయి)
చిన్నబ్బాయిగా సుపరిచితులు అయిన తేతల రామారెడ్డి అనపర్తి నియోజకవర్గ మాజీ శాసనసభ్యులు.
చిన్నబ్బాయి 1937 ఏప్రిల్ 26 న అనపర్తి మండలంలోని అనపర్తి గ్రామంలో జన్మించాడు. అతని తండ్రి తేతల రామిరెడ్డి ప్రముఖ వ్యాపారవేత్త, తల్లి మంగయమ్మగారు. చిన్నబ్బాయి గారికి ముగ్గురు సోదరులు, నలుగురు సోదరిమణులు .చిన్నబ్బాయి గారు 1 నుంచి 5వ తరగతి వరకు బాపనమ్మ గుడి దగ్గర ఉండె పాఠశాలలోనూ ఆ తర్వాత 6 నుంచి 10వ తరగతి వరకు స్థానిక బాలుర ఉన్నత పాఠశాలలోనూ విద్యను అభ్యసించారు. ఆ తర్వాత వ్యాపారం మీద మక్కువతో అటువైపు ముందుకుసాగారు . ఆ తర్వాత బుల్లెమ్మయిగారితో వివాహం జరిగింది .వీరికి 5 సంతానం
క‌ర్త‌వ్యం (2018 సినిమా)
క‌ర్త‌వ్యం 2018లో విడుదలైన తెలుగు అనువాద సినిమా. తమిళ చిత్రం ఆఱమ్ దీనికి మాతృక.
నెల్లూరు జిల్లా క‌లెక్ట‌ర్‌గా బాధ్య‌త‌లు తీసుకొంటుంది యువ ఐఏఎస్ అధికారిణి మ‌ధువ‌ర్షిణి (న‌య‌న‌తార‌). ప‌క్క‌నే స‌ముద్రంతో పాటు.. అంత‌రిక్ష ప్ర‌యోగాల‌తో ప్ర‌పంచ ప్ర‌ఖ్యాతిగాంచిన ఆ ప్రాంతంలోని నీటి కరవుని చూసి చ‌లించిపోతుంది. ఎలాగైనా గ్రామాల‌కి తాగునీరు అందేలా చేయాల‌ని కంక‌ణం క‌ట్టుకుంటుంది. ఇంత‌లోనే ఓ ఊళ్లో నిరుపేద దంప‌తుల కూతురైన ధ‌న్సిక బోరు బావిలో ప‌డిపోతుంది. విష‌యం తెలుసుకొన్న ఆమె త‌న యంత్రాంగంతో క‌లిసి ఆగ‌మేఘాల మీద ర‌క్ష‌ణ చ‌ర్య‌లకి పూనుకుంటుంది. ఆరంభంలోనే ర‌క‌ర‌కాల ఇబ్బందులు ఎదుర‌వుతాయి. ఆ త‌ర్వాత కూడా పాప‌ని ర‌క్షించేందుకు చేప‌ట్టిన చ‌ర్య‌లేవీ ఫ‌లితాన్నివ్వ‌క‌పోవడంతో అధికారులంతా నిస్సహాయ‌త ప్ర‌ద‌ర్శిస్తారు. మ‌రికొన్ని గంట‌లు గ‌డిస్తే ధ‌న్సిక ప్రాణానికే ప్ర‌మాద‌మ‌ని డాక్ట‌ర్లు తెలిపాక క‌లెక్ట‌ర్ ఎలాంటి నిర్ణ‌యం తీసుకొంది? ఆమె నిర్ణ‌యం వ‌ల్ల బోరు బావిలో ప‌డిన పాప ప్రాణాల‌తో బ‌య‌టికొచ్చిందా లేదా? ఆ ఆప‌రేష‌న్ త‌ర్వాత క‌లెక్ట‌ర్‌గా ఎలాంటి ఇబ్బందులు ఎదుర్కొంది? త‌దిత‌ర విషయాలు కథలో భాగం.
కషిష్ వొహ్రా(నటి)
కషిష్ వొహ్రా ఒక భారతీయ చలనచిత్ర మరియు బుల్లితెర నటి. ఆమె 2017లో విడుదలైన సప్తగిరి ఎల్.ఎల్.బితో తెలుగు చలన చిత్ర పరిశ్రమలో అడుగుపెట్టింది. అంతకు ముందు ఆమె అనేక ప్రకటనలో నటించింది.
కషిష్ వొహ్రా 1988 నవంబరు 28న క్రొత్త ఢిల్లీ, భారతదేశంలో జన్మించింది. ఆమె చదువు పూర్తి చేసిన తరువాత ముంబై వెళ్ళి నటిగా మారింది.
ఆమె "ఖబూల్ హై"(2012), "స్వరాగిణి"(2015), "హమ్ హై నా"(2014), "Swat: AVI J Ft. Heartbeat" మొదలైన హిందీ దారావాహికల్లో నటించింది.
వెబ్‌సీరీస్
ఆమె 2018లో వరుణ్ సందేశ్ సరసన "హే కృష్ణ" అనే వెబ్‌సీరీస్‌లో నటించింది.
త్రిధా చౌధరీ(నటి)
త్రిధా చౌధరీ ఒక భారతీయ చలన చిత్ర నటి. ఆమె ఎక్కువగా బెంగాలి మరియు తెలుగు చిత్రాలలో నటించింది. ఆమె సూర్యా వర్సెస్ సూర్యా చిత్రంతో తెలుగు చలన చిత్రసీమలో అడుగుపెట్టింది.
దేవీ ప్రసాద్
దేవీ ప్రసాద్ తెలుగు చలనచిత్ర దర్శకుడు, రచయిత.
2002లో వచ్చిన ఆడుతూ పాడుతూ చిత్రం ద్వారా దర్శకుడిగా తెలుగు సినిమారంగంలోకి ప్రవేశించిన దేవి ప్రసాద్ హాస్య ప్రధాన చిత్రాలకు దర్శకత్వం వహించాడు.
కిరాక్‌ పార్టీ
కిరాక్‌ పార్టీ 2018 మార్చి 16 శుక్రవారం విడుదలైన తెలుగు సినిమా. ఈ చలన చిత్రంలో నిఖిల్ సిద్ధార్థ్, సిమ్రన్ పరింజా, సమ్యుక్తా హెగ్డే ప్రధాన పాత్రలు పొషించారు. ఈ చిత్రం 2016లో విడుదలై ఘన విజియాన్ని సాధించిన కన్నడ చిత్రం "కిరిక్ పార్టి"కి పునఃనిర్మాణం.
కృష్ణ (నిఖిల్ సిద్ధార్థ్) మెకానికల్‌ ఇంజనీరింగ్‌ మొదటి సంవత్సరం విద్యార్థి. తన మిత్రులతో కలిసి కాలేజ్‌ జీవితాన్ని ఆస్వాదిస్తుంటాడు. కాలేజ్‌ బంక్‌ కొట్టడం, గొడవలు చేయటం ఇదే కృష్ణ జీవితం. ఆ సమయంలో సీనియర్‌ మీరా (సిమ్రాన్‌ పరీన్జా) ను చూసి ఇష్టపడతాడు కృష్ణ. ఎలాగైన తనకు దగ్గరకావాలని రకరకాల ప్రయత్నాలు చేస్తాడు. ఎలాంటి కట్టుబాట్లు లేకుండా తన జీవితాన్ని తాను ఇష్టపడే చేసే కృష్ణను మీరా కూడా ఇష్టపడుతుంది. కానీ అనుకోండా ఓ ప్రమాదంలో మీరా చనిపోతుంది. మీరాను ప్రాణంగా ప్రేమించిన కృష్ణ, పూర్తిగా మారిపోతాడు. కాలేజ్‌లో అందరితో గొడవపడుతూ రౌడీలా మారిపోతాడు. మూడేళ్లు గడిచిపోతాయి. కృష్ణ బృందం తుది సంవత్సరం చదువుతుంటుంది. కృష్ణ హీరోయిజం చూసి జూనియర్‌ సత్య (సంయుక్త హెగ్డే) కృష్ణను ఇష్టపడుతుంది. ఎలాగైన కృష్ణను మామూలు మనిషిగా మార్చాలని, జీవితంలోని కొన్ని చేదు జ్ఞాపకాలను మర్చిపోయి ముందుకు సాగాలని గుర్తు చేయాలనుకుంటుంది. మరి సత్య ప్రయత్నం ఫలించిందా..? కృష్ణ మీరాను మర్చిపోయి సత్యకు దగ్గరయ్యాడా..? ఈ కాలేజ్‌ జీవితం కృష్ణకు ఎలాంటి అనుభవాలను ఇచ్చింది..? అన్నదే మిగతా కథ.
కృష్ణగా నిఖిల్ సిద్ధార్థ్
మీరాగా సిమ్రన్ పరింజా
సత్యగా సంయుక్త హెగ్డే
అర్జున్‌గా రాకేందు మౌళి
అప్పుగా వైవా రాఘవ్
జాన్‌గా సమీర్ మల్లా
మౌర్యాగా సిద్దవరం మౌర్యా
వినయ్‌గా అడుసుమిల్లి కార్తిక్
పండు/కార్ ఓనర్/మెకానిక్ గా బ్రహ్మాజీ
డా. శీనివాస మూర్తీ/కళాశాల ప్రింసిపల్‌గా హనుమంత గౌడా
వార్డెన్‌గా కారుమంచి రఘు
దీపుగా దీప్తీ సునైనా
సున్నీగా నవీన్ సుంకర
రెడ్డిగా వైవా సుహాస్
కృష్ణ తండ్రిగా సాయాజీ షిండే
విజయగా ఆరొహితా గౌడా
జోష్ హచర్సన్
జోష్ హచర్సన్ ( జననం: అక్టోబర్ 12, 1992 ) అమెరికాకు చెందిన నటుడు.  ఇతను 2000 సంవత్సరం నుంచి తన నట జీవితాన్ని ఆరంభించాడు.  2002లో 
హౌస్ బ్లెన్ పైలట్ ఎపిసోడ్ లో  నటించడం ఇతనికి మంచి గుర్తింపును తెచ్చింది..
ఈయన 1992, అక్టోబర్ 12 యూనియన్, కెంటుకీలో జన్మించాడు. ఇతని తండ్రి మిచెల్ డెల్టా ఎయిర్ లైన్స్ లో పని  చేసేవారి.
నీదీ నాదీ ఒకే కథ
నీదీ నాదీ ఒకే కథ 2018 మార్చి 23న విడుదలైన తెలుగు సినిమా. వేణు ఊడుగుల దర్శకత్వంలో విడుదలైన ఈ చిత్రంలో శ్రీవిష్ణు, సత్నా టైటస్ జంటగా నటించగా, సురేష్ బొబ్బిలి సంగీతం అందించాడు.
నాలుగు సార్లు ఉత్తమ ఉపాధ్యాయుడి పురస్కారం అందుకున్న రుద్రరాజు దేవీ ప్రసాద్‌(దేవీ ప్రసాద్‌) కుమారుడు రుద్రరాజు సాగర్‌ (శ్రీ విష్ణు). పండిత పుత్ర పరమ శుంఠః అన్నట్టుగా చదువుల్లో చాలా వెనకబడి ఉంటాడు. డిగ్రీ అతి కష్టం మీద తన చెల్లెలితో కలిసి పరీక్షలు రాస్తాడు. చదువు అస్సలు ఎక్కదు. పరీక్షలంటే భయం. కానీ, తన తండ్రి ఆనందం కోసం ఏదైనా చేద్దామని తహతహలాడుతుంటాడు. అందుకోసం వ్యక్తిత్వ వికాస పుస్తకాలు చదువుతూ, ఆ తరగతులకు వెళ్తూ తనని తాను మార్చుకుంటూ.. నాన్నకు నచ్చేట్లుగా బతకడానికి ప్రయత్నిస్తుంటాడు. కానీ, ఆ ప్రయత్నాలు విఫలమవుతుంటాయి. ఈ ప్రయత్నంలో సాగర్‌ ఏం తెలుసుకున్నాడు? జీవితానికి, జీవితంలో స్థిర పడటానికి తనిచ్చిన నిర్వచనం ఏంటి? అనేదే మిగిలిన కథ.శ్రీవిష్ణు కథానాయకుడిగా నటించిన చిత్రం నీది నాది ఒకే కథ . సత్నా టిటస్‌(బిచ్చగాడు ఫేం)కథానాయిక. వేణు ఊడుగుల దర్శకత్వం వహిస్తున్నారు. 2018 మార్చి 16 శుక్రవారం ఈ చిత్ర థియేట్రికల్‌ ట్రైలర్‌ విడుదలైంది. తీవ్ర ఒత్తిడిని ఎదుర్కొంటూ ఎంత చదివినా గుర్తుంచుకోని సగటు విద్యార్థిగా సాగర్‌ అనే పాత్రలో శ్రీవిష్ణు కనిపించనున్నారు. 'ఒక రకంగా చెప్పాంటే మీలా అవ్వాలని ధార్మికగారూ అని కథానాయికను శ్రీవిష్ణు అడుగుతుంటే .. 'చూడు సాగర్‌.. నేనేదో గ్రేట్‌ కాదు కానీ, నీలాంటి వేస్ట్‌ ఫెలోస్‌ను మార్చడంలో నాకో తృప్తి ఉంటుందీ అంటూ ఆమె చెప్పడం నవ్వులు పూయిస్తోంది.
'నవ్వు రావడం, కోపం రావడం, బాధ కలగడం ఇవన్నీ బేసిక్‌ హ్యూమన్‌ ఎమోషన్స్‌ కదా ' అంటూ శ్రీవిష్ణు ప్రశ్నించడం సినిమాపై ఆసక్తిని పెంచుతోంది. ఒత్తిడిని తట్టుకుని సాగర్‌ చదువులో రాణించాడా? తన తండ్రికి నచ్చేలా మారాలన్న తన లక్ష్యాన్ని చేరుకున్నాడా? అన్నదే 'నీది నాది ఒకే కథ '. ఈ సినిమాకు సురేష్‌ బొబ్బిలి స్వరాలు సమకూరుస్తున్నారు. ఆరాన్‌ మీడియా వర్క్స్‌ పతాకంపై ప్రశాంతి, కృష్ణ విజయ్‌ సినిమాను నిర్మిస్తున్నారు.
కొంచెం టచ్‌లో వుంటే చెబుతాను
కొంచెం టచ్‌లో వుంటే చెబుతాను 2004, డిసెంబరు 4న విడుదలైన తెలుగు చలన చిత్రం. వంశీ దర్శకత్వం వహించిన ఈ చిత్రంలో శివాజీ, వేద, ప్రకాష్ రాజ్, ఎమ్.ఎస్.నారాయణ, కృష్ణ భగవాన్, వేణు మాధవ్, ఆలీ, ఎ. వి. ఎస్ ముఖ్యపాత్రలలో నటించగా, చక్రి సంగీతం అందించారు.
నాయుడు గోపి
నాయుడు గోపి ప్రముఖ రంగస్థల నటుడు, దర్శకుడు, సమాజ నిర్వాహకుడు మరియు చలనచిత్ర నటుడు. నాటకరంగంలో సుమారు 2600 నాటక ప్రదర్శనలిచ్చిన గోపి, సుమారు అరువందలసార్లు ఉత్తమ నటుడిగా, నాలుగు వందలసార్లు ఉత్తమ దర్శకునిగా బహుమతులు అందుకున్నాడు. దాదాపు 200 మందిని నటీనటులుగా తీర్చదిద్దాడు.
ఈయన 1953, మార్చి17న ప్రకాశరావు, కమలమ్మ దంపతులకు గుంటూరు జిల్లా అమరావతి మండలం యండ్రాయిలో జన్మించాడు.
చిన్నతనం నుండే నటనపై మక్కువ పెంచుకున్న గోపి, సన్యాసమ్ అనే నాటికలో హాస్య పాత్రలో నటించాడు. 1981లో 'డియర్ ఆడియన్స్ సిన్సియర్లీ యువర్స్' అనే నాటకంతో రంగస్థలంలో అడుగు పెట్టిన ఈయన పడమటిగాలి, తర్జని, దహటి మానసం, నిషిద్దాక్షరి, మానస సరోవరం వంటి నాటకాలతో ప్రసిద్ధి పొందాడు.సుమారు అరువందలసార్లు ఉత్తమ నటుడిగా, నాలుగు వందలసార్లు ఉత్తమ దర్శకునిగా బహుమతులు అందుకున్నాడు.
నటుడిగా అనేక ధారావాహికల్లో నటించాడు.
నేల టిక్కెట్టు
నేల టిక్కెట్టు 2018 లో కల్యాణ్ కృష్ణ కురసాల దర్శకత్వంలో విడుదలైన తెలుగు సినిమా. రవితేజ సరసన మాళవిక శర్మ హీరోయిన్‌గా నటించిన ఈ చిత్రంలో జగపతి బాబు, బ్రహ్మానందం, జయప్రకాశ్, రఘుబాబు, సుబ్బరాజు, ఆలి, పోసాని కృష్ణమురళి, అన్నపూర్ణమ్మ, ప్రియదర్శి, సురేఖా వాణి, ప్రవీణ్ తదితరులు ముఖ్య పాత్రలు పోషించారు. ‘ఫిదా’ ఫేం శక్తికాంత్ కార్తీక్ సంగీతం, ఛోటా కే ప్రసాద్ కూర్పు, బ్రహ్మ కడలి కళ, ముఖేష్ ఛాయాగ్రహణం సమకూర్చారు.
కల్లూరి విశాలాక్షమ్మ
కల్లూరి విశాలాక్షమ్మ ప్రముఖ కవయిత్రి. ఈమె ప్రముఖ కవి శ్రీపాద కృష్ణమూర్తి శాస్త్రి గారి జ్యేష్టపుత్రిక.
ఈమె వికారి నామ సంవత్సర మాఘ శుద్ధ త్రయోదశిన తన మాతామహుల యింట నడుపూడి గ్రామంలో జన్మించింది. తండ్రి శ్రీపాద కృష్ణమూర్తి శాస్త్రి కాశీయాత్ర చేసిన పిదప ఈమె జన్మించింది కనుక ఆయన ఈమెకు విశాలాక్షి అనే నామకరణం చేశాడు. ఈమె ప్రైమరీ విద్యకంటే ఎక్కువ చదువలేదు. వివాహానంతరం శ్రీపతి భాస్కరశాస్త్రి వద్ద ఆంధ్రనామ సంగ్రహము, భాస్కర రామాయణములను చదువుకున్నది. ఈమెకు వివాహం తన 11వ యేట 1912లో కల్లూరి వేంకటసుబ్బారాయుడుతో జరిగింది.
ఈమె తండ్రి కవి అగుటచేత ఈమెకు 12వ, 13వయేటనే పద్యములు అల్లడం వచ్చింది. మొదట ఈమె గోపాల శతకమును ప్రకటించింది. తరువాత ప్రభాకర శతకము, చంద్రమతీ చరిత్రము, దమయంతీ చరిత్రము అనే పద్యకావ్యాలను రచించింది. ఈ రచనా కాలంలో సందేహాలను నివృత్తి చేసుకోవడానికి తండ్రిని సంప్రదించెడిది. శ్రీపాద వారు మహాభారతమును రచిస్తుంటే ఈమెకు సంగ్రహ భారతం వ్రాయాలనే అభిలాష కలిగింది. తండ్రి ప్రోత్సాహముతో మూడు నెలల వ్యవధిలో భారత కథామృతమును వ్రాసి తండ్రికి వినిపించింది. అతడు అది విని ఆమెను కొనియాడి తన పత్రిక వజ్రాయుధంలో వరుసగా ప్రకటించాడు. తరువాత ఇది పుస్తకరూపంలో తన 21వయేట ప్రకటించింది. ఈ పుస్తకానికి ప్రముఖ విమర్శకుడు నాగపూడి కుప్పుస్వామయ్య పీఠికను రచించాడు. ఈ కావ్యం జయంతి రామయ్య, ఆదిభట్ల నారాయణదాసు వంటి పండితుల ప్రశంసలను అందుకుంది. తరువాత ఈమె భాగవత కథామృతమును, శ్రీరామ కథామృతమును రచించింది. భాగవత కథామృతము ఆంధ్రప్రదేశ్ సాహిత్య అకాడమీ వారి ద్రవ్య సహాయంతో ప్రచురింపబడింది. దీనికి కేశిరాజు వేంకట నృసింహ అప్పారావు పీఠికను వ్రాశాడు. వెంపరాల సూర్యనారాయణశాస్త్రి, నోరి నరసింహశాస్త్రి, దివాకర్ల వేంకటావధాని, నిడుదవోలు వేంకటరావు మొదలైనవారు ఈ కావ్యాన్ని మెచ్చుకున్నారు. ఇంకా ఈమె అనేక వచన పద్య గ్రంథాలను రచించి ప్రకటించింది.
ఈమె అనేక సన్మానాలను, సత్కారాలను పొందింది.
ఎమ్‌ఎల్‌ఏ
ఎమ్‌ఎల్‌ఏ 2018 మార్చి 23 శుక్రవారం విడుదలైన తెలుగు సినిమా.
కల్యాణ్‌ (కల్యాణ్‌రామ్‌) ఓ సందర్భంలో ఇందు (కాజల్‌) ను చూస్తాడు. ఆమెను చూసిన వెంటనే ప్రేమిస్తాడు. కానీ ఇందు.. కల్యాణ్‌ నుంచి తప్పించుకుని తిరుగుతుంటుంది. ఈ నేపథ్యంలో ఇందు ఓ సమస్యలో ఇరుక్కుంటుంది. ఆ సమస్య నుంచి తన తెలివితేటలతో బయటపడేస్తాడు కల్యాణ్‌. ఈ తరుణంలో ఇందుకి కల్యాణ్‌పై ప్రేమ పెరుగుతుంది. ఇందు నాన్న జయప్రకాశ్‌రెడ్డి ఎమ్మెల్యేని అల్లుడిగా చేసుకోవాలనుకుంటాడు. కానీ ఆ నియోజకవర్గంలో ఎమ్మెల్యేగా గాడప్ప (రవి కిషన్‌) బాధ్యతలు నిర్వర్తిస్తుంటాడు. దాంతో ఇందును గాడప్పకి ఇచ్చి పెళ్ళి చేయాలనుకుంటాడు. ఈ నేపథ్యంలో కల్యాణ్‌ వచ్చి ఇందుని ప్రేమిస్తున్నానంటాడు. అది విని నువ్వు కూడా ఎమ్మెల్యే అవ్వు అని కల్యాణ్‌తో చెప్తాడు జయప్రకాశ్‌. దాంతో ప్రేమించిన అమ్మాయిని పెళ్ళి చేసుకోవడానికి ఎమ్మెల్యే అవుతానని చెప్పి కల్యాణ్‌.. గాడప్పతో సవాల్ చేస్తాడు. మరి ఆ సవాల్ ను కళ్యాణ్ ఎలా నెగ్గాడు? ఇందుని పెళ్ళి చేసుకున్నాడా? అన్న విషయాలు మిగిలిన కథ.
కళారత్న పురస్కారాలు - 2018
ఆంధ్రప్రదేశ్ ప్రభుత్వం ప్రతి సంవత్సరం ఉగాదినాడు వివిధ కళలలో అత్యుత్తమ కృషి చేసిన వారికి అందించే కళారత్న (హంస) పురస్కారం. 2018, మార్చి 18న విళంబి నామ సంవత్సర ఉగాదిని పురస్కరించుకుని విజయవాడ తుమ్మలపల్లి వారి కళాక్షేత్రంలో జరిగిన వేడుకలలో ఆంధ్ర ప్రదేశ్ ముఖ్యమంత్రివర్యులు నారా చంద్రబాబునాయుడు 47 మందికి కళారత్న పురస్కారం అందజేయడ ప్రదానం చేశారు. ఈ కార్యక్రమంలో తెలుగుదేశం పార్టీ అధ్యక్షులు కళా వెంకట్రావు, శాసనసభాధిపతి కోడెల శివప్రసాద్, శాసనసభ ఉప సభాధిపతి మండలి బుద్ధ ప్రసాద్, మంత్రులు దేవినేని ఉమామహేశ్వరరావు, భూమా అఖిల ప్రియ తదితరులు పాల్గొన్నారు.
అడవిమాదాపూర్
అడవిమాధాపూర్ తెలంగాణ రాష్ట్రం, జగిత్యాల జిల్లా, మల్లాపూర్ మండలంలోని గ్రామం.
ఇది మండల కేంద్రమైన మల్లాపూర్ నుండి 4 కి. మీ. దూరం లోను, సమీప పట్టణమైన కోరుట్ల నుండి 17 కి. మీ. దూరంలోనూ ఉంది. గ్రామం యొక్క జనగణన లొకేషన్ కోడ్ 571634.
అడవిమాధాపూర్లో భూ వినియోగం కింది విధంగా ఉంది:
అడవిమాధాపూర్లో వ్యవసాయానికి నీటి సరఫరా కింది వనరుల ద్వారా జరుగుతోంది.
రామదాసపేట
రామదాసపేట తెలంగాణ రాష్ట్రం, జగిత్యాల జిల్లా, మల్లాపూర్ మండలంలోని గ్రామం.
ఇది మండల కేంద్రమైన మల్లాపూర్ నుండి 3 కి. మీ. దూరం లోను, సమీప పట్టణమైన కోరుట్ల నుండి 16 కి. మీ. దూరంలోనూ ఉంది. గ్రామం యొక్క జనగణన లొకేషన్ కోడ్ 571637.
రాందాస్పేటలో భూ వినియోగం కింది విధంగా ఉంది:
రాందాస్పేటలో వ్యవసాయానికి నీటి సరఫరా కింది వనరుల ద్వారా జరుగుతోంది.
లక్ష్మీపూర్ (మల్లాపూర్)
లక్ష్మీపూర్ తెలంగాణ రాష్ట్రం, జగిత్యాల జిల్లా, మల్లాపూర్ మండలంలోని గ్రామం.
ఇది మండల కేంద్రమైన మల్లాపూర్ నుండి 7 కి. మీ. దూరం లోను, సమీప పట్టణమైన మెట్‌పల్లి నుండి 13 కి. మీ. దూరంలోనూ ఉంది. గ్రామం యొక్క జనగణన లొకేషన్ కోడ్ 571638.
లక్ష్మీపూర్లో భూ వినియోగం కింది విధంగా ఉంది:
లక్ష్మీపూర్లో వ్యవసాయానికి నీటి సరఫరా కింది వనరుల ద్వారా జరుగుతోంది.
మహానటి (సినిమా)
తెలుగులో మహానటిగా, తమిళంలో "నడిగైయర్ తిలగం" గా తెరకెక్కిన ఒకప్పటి దక్షిణ భారత సినీనటి సావిత్రి జీవిత కథ మహానటి సినిమా. ఈ సినిమాకు దర్శకుడు నాగ్ అశ్విన్, నిర్మాతలు - సి. అశ్వినీదత్, స్వప్నా దత్, మరియు ప్రియాంకా దత్. ఈ సినిమా వైజయంతి మూవీస్ మరియు స్వప్న సినెమా బ్యానర్స్ కింద విడుదలయింది. ఈ సినిమాలో సావిత్రి పాత్రలో కీర్తీ సురేష్ నటించగా, దుల్కర్ సల్మాన్, సమంత అక్కినేని, విజయ్ దేవరకొండ, రాజేంద్ర ప్రసాద్ మరియు భానుప్రియ ముఖ్య పాత్రల్లో కనిపిస్తారు. మిక్కి జె మెయెర్ చిత్రానికి సంగీతం అందించారు. సినిమా నిర్మాణం మే 2017 లో మొదలై 9 మే 2018న సినిమా విడుదల అయింది.
ఈ చిత్రం మహానటి సావిత్రి జీవిత కథ ఆధారంగా తెరకెక్కింది. వైజయంతి మూవీస్, స్వప్న సినిమాస్ సంయుక్తంగా ప్రియాంకా దత్ నిర్మిస్తున్న ఈ సినిమా 2017 మేలో చిత్రీకరణ ప్రారంభించుకుంది. 2018 మే 9న ప్రపంచ వ్యాప్తంగా విడుదల చేయాలని నిర్ణయించారు.
తెలుగులో మహానటి గా మరియు తమిళంలో నడిగయర్ తిలగం గా ఈ చిత్ర నిర్మాణ కార్యక్రమాలు 2017 మేలో హైదరాబాదు లోని రామకృష్ణ స్టుడియోస్ లో ప్రారంభమయ్యాయి.
బెంగుళూరులో ఒకనాటి ప్రముఖ సినీ నటియైన సావిత్రి అపస్మారక స్థితిలో ఉండటాన్ని గమనిస్తాడు ఆమె కొడుకు. ఆమెను ఆసుపత్రికి తరలించిన తర్వాత కోమాలోకి వెళ్ళిపోతుంది. చాలా వార్తా పత్రికలు ఇది ఒక చిన్న సంఘటనగా వార్త ప్రచురిస్తారు. కానీ ఆ ఘటన వెనుక ఉన్న కారణాలు ఎవరికీ తెలియరావు. ప్రజావాణి పత్రికలో పనిచేసే పాత్రికేయురాలు మధురవాణి మొదట్లో అయిష్టంగానే ఈ వార్త స్వీకరించి ఆసక్తి కొద్దీ ఆమె జీవితం గురించి తెలుసుకోవడం మొదలు పెడుతుంది.
ఈదునూరి పద్మ
ఈదునూరి పద్మ ( జననం : మార్చి 16, 1979 ) తెలంగాణకు చెందిన కళాకారిణి మరియు ఉద్యమకారిణి. అనేక ప్రజా ఉద్యమాల్లో భాగస్వామిగా ఎన్నో విప్లవ గీతాలను ఆలపించారు అదే విధంగా మలిదశ తెలంగాణ ఉద్యమంలో ఎన్నో ఉద్యమ గీతాలను అలపించి కీలక భూమికను పోషించారు. తెలంగాణ ప్రభుత్వం తన ఉద్యమ స్ఫూర్తిని గుర్తించి 2018 లో తెలంగాణ రాష్ట్ర విశిష్ట మహిళా పురస్కారంతో సత్కరించింది.
ఈమె 1979, మార్చి 16 కన్నాపురం రాంచందర్, రాజేశ్వరి దంపతులకు అంతర్గాం, పెద్దపల్లి జిల్లాలో జన్మించింది.
మొండేటి చందు
మొండేటి చందు ఒక తెలుగు చలన చిత్ర దర్శకుడు. ఇతను కార్తికేయ మరియు ప్రేమమ్ చిత్రాలకు దర్శకత్వం వహించారు . ఈ రెండు చలనచిత్రాలకు ప్రేక్షకుల నుండి మంచి ఆదరణ లభించాయి.
ఇతను ఆంధ్ర ప్రదేశ్లోని కొవ్వూరులో జన్మించారు. ప్రస్తుతం తెలంగాణలోని హైదరాబాదులో నివాసముంటున్నారు.
సుధీర్ వర్మ
కుచర్లపాటి సుధీర్ వర్మా ఒక తెలుగు చలన చిత్ర దర్శకుడు. అతను దర్శకత్వం వహించిన తొలి చలన చిత్రం స్వామిరారా బాక్స్ ఆఫీస్ వద్ద సంచలన విజయం సాదించింది. ఆ తర్వాత అతను నాగ చైతన్య తో దొచెయ్ అనే సినిమా తీసాడు. కాని ఈ చిత్రం అనుకునంత విజయాన్ని సాదించలేదు. ఆ తరువాత మళ్ళి నిఖిల్ సిద్ధార్థ్తో కేశవ అనే చిత్రాన్ని దర్సకత్వం విహించాడు.
సుధీర్ వర్మా ఎలక్ట్రానిక్స్ ఆండ్ కమ్మ్యునికేషన్( ఈ.సీ.ఈ) ఇంజీనీర్. అతని ఖాళి సమయంలో వెల కొద్ది సినిమాలు చుసేవాడు.చిత్ర దర్శకుడు కావాలనే కొరికతొ 2002లో హైదరాబాదుకి వచ్చడు. 2005లో అతనికి సహాయ దర్శకునిగా అవకాశం వచ్చింది. అతను అంగ్రేజ్, హైదరాబాద్ నవాభ్స్, నిన్న నేడు రేపు, యువత, అంజనేయులు, వీడు తేడా చిత్రాలకు సహాయ దర్శకునిగా పనిచేశాడు.ఆ చివరి చిత్రంలో అతని పని నచ్చి నిర్మాత నిఖిల్ సిద్దర్దతో ఒక సినిమా చేయటానికి ఒప్పుకున్నారు.
లతా హేగ్డే(నటి)
లతా హెగ్డే ఒక భారతీయ చలన చిత్ర నటి. ఆమె కన్నడ,తెలుగు మరియు తమిళ చిత్రాలలో నటించింది. ఆమె 2016లో నారా రోహిత్ సరసన తుంటరి చిత్రంతొ సినీరంగ ప్రవేశం చేసింది.
వాళ్ళ కుటుంభం కర్ణాటక లోని హొన్నవర్‌లో ఉండేవారు. ఆమె సిరిసిలో 1993 మే 27లో జన్మించారు. ఆమె ఆరేళ్ళ వయస్సప్పుడు న్యూజీలాండ్ వెళ్ళారు.ఆమె తండ్రి ఇంజినీర్ మరియు తల్లి ఉపాద్యయురాలు.
తిమ్మరాజు విశ్వపతి రామకృష్ణ మూర్తి
తిమ్మరాజు విశ్వపతి రామకృష్ణ మూర్తి తెలుగు రచయిత. విశ్వపతి కలం పేరుతో ప్రసిద్ధులైన ఆయన 25 ఆధ్యాత్మిక పుస్తకాలు రచించారు.
ఆయన ఆంధ్రప్రదేశ్ రాష్ట్రంలోని ఏలూరులో బ్రహ్మశ్రీ తమ్మిరాజు లక్ష్మి నరసింహరావు, నాగ రత్నాంబ దంపతులకు 1956లో జన్మించారు. విద్యాబ్యాసం నాగార్జునసాగర్, హైదరాబాద్, వరంగల్లో జరిగింది. 1983 లో వరంగల్ రీజనల్ ఇంజనీరింగ్ కాలేజి నుండి ఎం.టెక్ చదివి 1988 దాకా ఆల్విన్ కంపెనీలోను, తరువాత 1998 వరకు మాతృశ్రీ ఇంజనీరింగ్ కాలేజీలో పనిచేసారు. విశ్వపతి 1984 నుంచి 1990 వరకు ఇండియన్‌ ఎక్స్‌ ప్రెస్‌లో కార్టూన్‌లు వేశారు. 1998 నుంచి లోగో డిజైన్‌ రంగంలో ఉన్నఆయన ఇప్పటి వరకూ ప్రపంచ వ్యాప్తంగా ఆరువేలకు పైగా కంపెనీలకు లోగోలు డిజైన్‌ చేశారు. ఆయన రాసిన ఆధ్యాత్మిక పుస్తకాలనుప్రపంచ వ్యాప్తంగా కోట్లాది మంది చదువుతున్నారు. 2005లో ఆయన రాసిన వేంకటేశ్వర వ్రతకల్పం ఫ్రెంచ్‌, ఇటాలియన్‌సహా పన్నెండు భాషల్లో అనువాదం అయ్యింది. తరువాత వేద శాస్త్రాల ఆధారంగా కంపెనీల, పేర్లు సూచించటం, లోగోలు డిజైను చేయటం ఈయన ప్రత్యకత .తిమ్మరాజు విశ్వపతి రామకృష్ణ మూర్తి శ్రీ వేంకటేశ్వరస్వామిపై రచించిన 10 పుస్తకాలను అమెరికాలోని ప్రతిష్ఠాత్మక హార్వర్డ్‌ విశ్వవిద్యాలయం లైబ్రరీలో ఉంచారు. శ్రీవేంకటేశ్వర స్వామి వారిపై ఈ స్థాయిలో తెలుగు పుస్తకాలను ఈ లైబ్రరీలో ఉంచడం ఇదే ప్రథమం. విశ్వపతి కలం పేరుతో ప్రసిద్ధులైన టీవీఆర్‌కే మూర్తి 25 ఆధ్యాత్మిక పుస్తకాలు రచించారు. వీటిలో 15 పుస్తకాలు శ్రీనివాసునిపైనే కావడం విశేషం.
సత్నా టైటస్(నటి)
సత్నా టైటస్ ఒక భారతీయ చలన చిత్ర నటి. ఆమె ఎక్కువగా తమిళ చిత్రాలలో నటించింది.
ఆమె గురు సుక్రన్ అనే ఒక తమిళ చిత్రంతో నటిగా పరిచయమైంది. ఆ తరువాత ఆమె విజ‌య్ ఆంటోని సరసన పిచ్చైకారన్ అనే చిత్రంలో నటించింది. ఆ చిత్రం మంచి విజయాన్ని సాధించింది. మరియు బిచ్చగాడుగా తెలుగులో అనువాదమై సంచలన విజయాన్ని సాధించింది.
సెప్టెంబరు 2016లో సత్నా కార్తీక్ అనే వ్యక్తిని పెళ్ళి చేసుకుంది.
ఆలీ నటించిన సినిమాలు
ఆలీ నటించిన సినిమాల వివరాలు.
తాళదశ ప్రాణములు
తాళదశ ప్రాణములు
1. కాలము
2. మార్గము
3. క్రియ
4. అంగము
5. గ్రహము
6. జాతి
7. కళ
8. లయ
9. గతి
10. ప్రస్తారము
శివమణి (సినిమా)
శివమణి 2003 లో పూరీ జగన్నాథ్ దర్శకత్వంలో విడుదలైన యాక్షన్ ప్రేమకథా చిత్రం. ఇందులో అక్కినేని నాగార్జున, అసిన్, రక్షిత ముఖ్యపాత్రల్లో నటించారు. ఈ సినిమాను పూరీ జగన్నాథ్ వైష్ణో అకాడమీ పతాకంపై నిర్మించాడు. చక్రి సంగీత దర్శకత్వం వహించాడు.
శివమణి వైజాగ్ పూర్ణా మార్కెట్ సి. ఐ. చాలా నిజాయితీ గల అధికారి. ప్రజలందరికీ తన ఫోను నెంబరు ఇచ్చి ఏ సమస్య ఉన్నా అతనికి ఫోన్ చేయమని చెబుతాడు. వసంత అనే అమ్మాయి సరదాగా అతనికి ఫోన్ చేస్తుంది. నెమ్మదిగా వసంత అతని ప్రేమలో పడుతుంది.
ముత్యం (సినిమా)
ముత్యం 2001లో విడుదలైన తెలుగు సినిమా. "సిల్వర్ లైన్ సినిమా" బ్యానర్‌పై కుందురు రమణారెడ్డి నిర్మించిన ఈ సినిమాలో రోహిత్, అనూ చౌదరి ప్రధాన పాత్రలను పోషించారు. ఈ చిత్రానికి పి.ఎస్.వాసన్ కథ, దర్శకత్వం, స్క్రీన్‌ప్లే అందించాడు.
నాగమల్లప్పకుంట
నాగమల్లప్పకుంట తెలంగాణ రాష్ట్రం, జగిత్యాల జిల్లా, కత్లాపూర్ మండలంలోని గ్రామం.
ఇది మండల కేంద్రమైన కత్లాపూర్ నుండి కి. మీ. దూరం లోను, సమీప పట్టణమైన కోరుట్ల నుండి 10 కి. మీ. దూరంలోనూ ఉంది. గ్రామం యొక్క జనగణన లొకేషన్ కోడ్ 572143.
నాగమల్లప్పకుంటలో భూ వినియోగం కింది విధంగా ఉంది:నాగమల్లప్పకుంటలో వ్యవసాయానికి నీటి సరఫరా కింది వనరుల ద్వారా జరుగుతోంది.
సంచిత పడుకొణె(నటి)
సంచిత పడుకొణె( 1988 మార్చి 6లో జన్మించారు) ఒక భారతీయ చలన చిత్ర నటి. ఆమె తెలుగు, తమిళ, కన్నడ చలన చిత్రాలలో నటించారు.
అమ్మ నాన్న ఓ తమిళ అమ్మాయి
అమ్మ నాన్న ఓ తమిళ అమ్మాయి 2003 లో పూరీ జగన్నాథ్ దర్శకత్వంలో విడుదలైన చిత్రం. ఇందులో రవితేజ, అసిన్, ప్రకాష్ రాజ్, జయసుధ ముఖ్య పాత్రల్లో నటించారు. చక్రి సంగీత దర్శకత్వం వహించాడు.
పెద్దాడ మూర్తి
పెద్దాడ మూర్తి ఒక తెలుగు సినీ గేయ రచయిత.
మూర్తి ఆయన స్వస్థలం భీమునిపట్నం. తండ్రి పెద్దాడ వీరభద్ర రావు. ఈయనకు ప్రముఖ కథా రచయిత కాళీపట్నం రామారావుతో పరిచయం ఉంది. అలా ఇంట్లో సాహితీ వాతావరణం ఉండేది. చిన్నప్పటి నుంచి వేటూరి పాటలంటే అభిమానించే వాడు. తాను కూడా గేయ రచయితను కావాలనుకున్నాడు. ముందుగా సినీ పాత్రికేయుడిగా పనిచేశాడు. విశాఖపట్నంలో "పతంజలి" అనే పత్రికలో పనిచేశాడు. దర్శకుడు కృష్ణవంశీతో అప్పటి నుంచీ ఆయనకు పరిచయం ఉంది.తర్వాత హైదరాబాదుకు వచ్చి కొన్ని సినీ పత్రికల్లో పనిచేశాడు. తమ్మారెడ్డి భరద్వాజ ఈయనకు మొదటిసారిగా కూతురు అనే సినిమాలో అవకాశం ఇచ్చాడు.
ఇడియట్, అమ్మ నాన్న ఓ తమిళ అమ్మాయి సినిమాలతో మంచి పేరు వచ్చింది.
కళారత్న పురస్కారాలు - 2015
ఆంధ్రప్రదేశ్ ప్రభుత్వం ప్రతి సంవత్సరం ఉగాదినాడు వివిధ కళలలో అత్యుత్తమ కృషి చేసిన వారికి అందించే కళారత్న (హంస) పురస్కారం. 2015 సంవత్సరానికి ఆంధ్రప్రదేశ్ ప్రభుత్వం 32 మందికి పురస్కారాన్ని అందించింది.
మామిడికాయ (పచ్చి కొబ్బరి) పచ్చడి
మామిడికాయ పచ్చడి ఒక శాకాహార ఆహార పదార్థం. ఇది మామిడికాయలు మరియు పచ్చికొబ్బరితో తయారుచేస్తారు.
మామిడికాయ చిన్నది చెక్కు తీసి, చిన్న ముక్కలుగా తరుగుకోవాలి. పచ్చి కొబ్బరి (1/2 చిప్ప) వెనుకభాగం వీలయితే పీలర్ తీసుకుని పెచ్చు తీసుకుని చిన్న ముక్కలుగా చేసుకోవాలి. ఇందులోకి పచ్చి మిరప కాయలు (6) కావాలి.
1. చాయమినపప్పు 2. ఎండు మిర్చి (8-10) 3. ఆవాలు 4. మెంతులు 5. నూనె (3 స్పూన్లు) 6. ఉప్పు 7. పసుపు (కొద్దిగా) 8. ఇంగువ (కొద్దిగా) తీసుకోవాలి.
బేసిన్ వేడి చేసి, నూనె వేడి ఎక్కాక, తాలింఫు సామాను వరుసగా చాయమినపప్పు, మెంతులు, ఆవాలు వేగాక, ఎండు మిర్చి వేసి దోరగా వేయించాలి. పచ్చడికి సరిపడ ఎండుమిర్చి వేసుకోవాలి. చివరగా చిటికెడు ఇంగువ వేసి దింపేసి చల్లారనివ్వాలి. చల్లారిన 3/4 పోపుని మిక్సీలో వేసుకొని కచ్చాపచ్చాగా గ్రైండ్ చేసుకోవాలి. ఇందులో పచ్చిమిర్చి, సరిపడ ఉప్పు, పసుపు వేసి ఒకసారి మళ్ళీ గ్రైండ్ చేసుకోవాలి. ఇవి నలిగిన తర్వాత, మామిడికాయ, కొబ్బరి ముక్కల్ని వేసి, చిటికెడు పచ్చి ఇంగువ వేసి ఒకసారి మాత్రం గ్రైండ్ చేయాలి. ముక్కల్ని వేసిన తదుపరి ఎక్కువ మిక్సీ పట్టకూడదు, పచ్చడి పేస్ట్ అయిపోతుంది. దీనిలో చివరిలో మిగిలిన 1/4 పోపు సామాను పైన వేసుకోవాలి. ఒక తడిలేని గట్టిమూత ఉన్న గాజుసీసా లోనికి తీసుకోవాలి. ఇది సరిగ్గా చేస్తే వారం రోజులు వరకు పాడవకుండా ఉంటుంది.
మామిడికాయ ముక్కల పచ్చడి
మామిడికాయ ముక్కల పచ్చడి ఒక శాకాహార వంటకం.
మామిడికాయలు 
మామిడి కాయలు - నాలుగు, మెంతులు - పావు కప్పు, ఆవాలు - పావు కప్పు, ఇంగువ - రెండు టీ స్పూన్లు, మినప్పప్పు - ఒక టేబుల్‌ స్పూను, ఎండు మిరపకాయలు - 8, కారం - నాలుగు టీ స్పూన్లు, ఉప్పు - మూడు టీ స్పూన్లు, నూనె - నాలుగు గరిటెలు, పసుపు - ఒక టీ స్పూను, మెంతి పొడి - పావు కప్పు.
ముందుగా మామిడికాయలను బాగా కడిగి తడిలేకుండా ఆరబెట్టాలి. బాగా ఆరిన కాయలను చిన్న ముక్కలుగా తరిగి పక్కన పెట్టుకోవాలి. ఇప్పుడు ఒక బాండీ తీసుకొని ఒక టేబుల్‌ స్పూను నూనె వేసి వేడి చేసి మినప్పప్పు, ఆవాలు, ఇంగువ, ఎండుమిరపకాయలను వేసి సన్న మంటపై బాగా వేయించుకుని చల్లారబెట్టు కోవాలి. ఇప్పుడు పక్కన పెట్టుకున్న మామిడికాయ ముక్కల్లో ఈ తాలింపు (పోపు) ను కలిపి, నాలుగు స్పూన్లు ఉప్పు, కారం, మెంతి పొడి, మిగిలిన నూనె కూడా వేసి బాగా కలపాలి. అంతే ఘుమఘుమలాడే మామిడికాయ ముక్కల పచ్చడిరెడీ. ఇవి నాలుగు రోజుల వరకు నిల్వ ఉంటుంది. చిన్నకాయాలు, కొద్దిగా చేసుకునేందుకు, కాయలు, ముక్కలను బట్టి పదార్థాలు కొద్ది మొత్తంలోనే తీసుకోవాలి.
ఆంథోని రాజ్
డా. ఆంథోని రాజ్ (మార్చి 21, 1965) ప్రముఖ రంగస్థల నటుడు, రచయిత, దర్శకుడు మరియు ధ్వన్యనుకరణ కళాకారుడు. తెలుగు విశ్వవిద్యాలయం నుండి మిమిక్రీ కళ - వికాసం అన్న అంశంపై ఈయన చేసిన పిహెచ్.డీ, భారతదేశంలోనే మిమిక్రీ కళపై వచ్చిన మొదటి పిహెచ్.డీగా గుర్తింపు పొందింది.
ఆంథోని రాజ్ 1975, మార్చి 21న సుసై రాజ్, తులసిబాయి దంపతులకు సికింద్రాబాదు, లాలాగూడాలో జన్మించాడు. లాలాగూడలోని రైల్వే బాలుర ఉన్నత పారశాలలో పూర్తిచేసిన ఆంథోని రాజ్, రైల్వే జూనియర్ కళాశాలలో ఇంటర్, రైల్వే డిగ్రీ కళాశాలలో డిగ్రీ చదివాడు. అనంతరం నాంపల్లిలోని తెలుగు విశ్వవిద్యాలయంలో డిప్లొమా ఇన్ మిమిక్రీ (2003 - 2004), పీజీ డిప్లొమా ఇన్ యాక్టింగ్ (2004-2005) చదవాడు. అదే విశ్వవిద్యాలయంలో 2005 – 2007 మధ్యకాలంలో ఎం.ఏ. రంగస్థల కళలు చదివిన ఆంథోని రాజ్, 2010లో మిమిక్రీ కళ - ఒక అధ్యయనం అనే అంశంపై ఎం.ఫిల్, 2015లో మిమిక్రీ కళ – వికాసం అనే అంశంపై పిహెచ్.డి. పట్టాలు అందుకున్నాడు.
2006 ఫిబ్రవరి నుండి తెలుగు విశ్వవిద్యాలయంలోని రంగస్థల కళల శాఖలో నట శిక్షకులుగా పనిచేస్తున్నాడు.
ఆంథోని రాజ్ కు మంజుదేవితో వివాహం జరిగింది. వీరికి ఇద్దరు కుమారులు (అలెన్ సుసాయ్ రాజ్, అలెన్ ప్రిన్స్ రాజ్), ఒక కుమార్తె (అన్నీ సమంత రాజ్).
తెలుగు విశ్వవిద్యాలయంలోని రంగస్థల కళలశాఖలో పీజీ డిప్లొమా ఇన్ యాక్టింగ్, ఎం.ఏ. చదివిన ఆంథోని రాజ్ అదే విశ్వవిద్యాలయంలో నట శిక్షకుగా విద్యార్థలుకు నటన, ధ్వన్యనుకరణ, వెంట్రిలాక్విజం మొదలైన అంశాలలో పాఠాలు బోధిస్తూనే, వివిధ నాటక ప్రదర్శనల్లో నటిస్తున్నాడు. అంతేకాకుండా నాటకాలను రచించి, దర్శకత్వం వహిస్తున్నాడు. వివిధ నాటకాలలో సాంకేతిక సహకారం కూడా అందిస్తున్నాడు.
కాన్పూర్
కాన్పూర్ ఉత్తర ప్రదేశ్ లోని కాన్పూర్ నగర్ జిల్లాలో ఉన్న రెండవ అతిపెద్ద నగరం. భారతదేశంలోకెల్లా అత్యధిక జనాభా గలిగిన ప్రాంతాల్లో 12 వస్థానంలో ఉన్న నగరం. ఈ నగరం పారిశ్రామికంగా అభివృద్ధి చెందింది. 1959 లో ఇక్కడ ఐఐటీ ఏర్పాటు చేశారు.కాన్పూర్ నగరానికి ఆ పేరు కర్ణుని పేరు మీదుగా వచ్చిందని చెబుతారు.ఈ ప్రాంతం తోళ్ళ వ్యాపారానికి ప్రసిద్ది చెందింది.
1207 లో కణ్హ అనే రాజు కణ్హాపురా అనే గ్రామాన్ని నిర్మించాడు. ఆ గ్రామం కాలక్రమంలో కాన్పూర్ గా మారింది.
ప్రప్రధమ భారత స్వాతంత్ర పోరాటం 1857 లో కాన్పూర్ కీలకమయిన పాత్రను పోషించింది.ఈస్ట్ ఇండియా కంపెనీ కి వ్యతిరేకంగా భారతీయ సిపాయిలు నానా సాహెబ్ నాయకత్వంలో తిరుగుబాటు చేసారు.
2011 జనాభ లెక్కల ప్రకారం కాన్పూర్ నగర జనాభా 2,767,031.అక్షరాస్యత సుమారు 84 శాతం.లింగ నిష్పత్తి 842 (1000 పురుషులకు).
కాన్పూర్ లో హిందుమతాన్ని సుమారు 78 శాతం మంది,ఇస్లాం ను సమారు 20 శాతం మంది అనుసరిస్తున్నారు
పొట్లకాయ పోపు కూర
పొట్లకాయ కూర ఒక శాకాహార వంటకం.
పొట్లకాయ లేతది.
కూరకుఈ తాలింపు (పోపు) 2 - 4 మందికి సరిపోతుంది. (ఫోటో)
ఉదా: బెండకాయ, బీరకాయ, పొట్లకాయ, అరటికాయ.
పొట్లకాయ గుండ్రంగా సన్నటి ముక్కలుగా తరుగుకోవాలి. కొద్దిగా ఉప్పు వేసి, ముక్కల లోని నీళ్ళను పిండాలి. ఫోటోలో చూపిన పోపు సామాను వేడి చేసిన నూనెలో దోరగా వేయించుకోవాలి. తరువాత నీళ్ళు పిండిన ముక్కలను ఇందులో వేసుకోవాలి. కొద్దిగా ఉడికిన తర్వాత అవసరమైతే కొద్దిగా ఉప్పు వేసి, సరిపడా కారం వేసి కూరను కలియబెట్టి దింపేయాలి.
బర్బాటీ పోపు కూర
బర్బాటీలు కూర ఒక శాకాహార వంటకం.
బర్బాటీలు ముందుగా శుభ్రంగా కడిగి, సన్నగా ముక్కలుగా తరగాలి. బేసిన్ బాగా వేడిచేసి, 2 చెంచాలు నూనె వేసి వేడెక్కాక, చాయమినపప్పు, జీలకర్ర, ఆవాలు, ఎండుమిర్చి వేసి దోరగా వేగాక ఈ కూర ముక్కలు వేసి కలియబెట్టి, కావలసినంత ఉప్పు వేసి, మగ్గనివ్వాలి. ఉడికిన తర్వాత కొద్దిగా కారం చల్లి ఒకసారి కలిపి కూర దింపి వేయాలి. 
ఈ కూరకు చాలా కొద్దిగా ఉప్పు, కారం పడతాయి. కావాలంటే కొబ్బరి కూడా వేసుకోవచ్చు.
రాజుగాడు
రాజుగాడు 2018 లో విడుదలకు సిద్దమవుతున్న తెలుగు సినిమా..నిర్మాణాంతర కార్యక్రమాలు పూర్తిచేసుకొని 2018 జూన్ లో విడుదలైనది.
ఝాన్సీ జంక్షన్ రైల్వే స్టేషను
ఝాన్సీ రైల్వే జంక్షన్ ప్రధానంగా ఉత్తర ప్రదేశ్ రాష్ట్రంలో బుందేల్ ఖండ్ ప్రాంతంలో ఉంది. ఝాన్సీ ఉత్తర మధ్య రైల్వే జోన్ లో కలదు. ఝాన్సీ రైల్వే జంక్షన్ ను అనేక  వేగవంతమన రైలుబండ్ల హాల్ట్ గా ఊపయోగిస్తున్నారు. ఝాన్సీ భారతదేశం లో అత్యంత రద్దీ కలిగిన రైల్వేస్టేషన్లలో ఒకటి. ఝాన్సీ ఉత్తర మధ్య రైల్వే జోన్ లో డివిజన్. ఝాన్సీ, ఢిల్లీ - ముంబయి, ఢిల్లీ-చెన్నై రైలు మార్గము లో కలదు.
తెలుగు రాష్ట్రాల గ్రామీణ క్రీడలు
తెలుగు రాష్ట్రాలలో పిల్లలు ఆడుకునే కొన్ని ఆటలు అన్ని చోట్ల వాడుకలో ఉన్నప్పటికీ అవి గ్రామీణ క్రీడలుగా ప్రసిద్ధి పొందాయి.
1.అష్టా చెమ్మ
2.వామన గుంటలు
3.వైకుంఠపాళి
4.ఏడు పెంకులాట
5.దాగుడు మూతలు/దొంగ-పోలిస్
6.కర్ర బిళ్ల
7.వంగుళ్ళు దూకుళ్ళు
8.నేల-బండ/ భూమి-ఆకాశం
9.నాలుగు స్తంబాలాట
10.అచ్చన గిల్లలు
11.పులి మేక
12.గోళీలాట
13.తొక్కుడు బిళ్ళ
14.కళ్ళ గంతలు
15.బొంగరాలాట
16.అంత్యాక్షరి
17.కుర్చీలాట
18.కుంటాట/కుంటి ఆట
19.షో/రాముడు సీత/చిట్టీలాట
20.దాడి ఆట
21.టైరు ఆట
22.వాన వాన వల్లప్ప
23.రైలు ఆట
24.లాగుళ్ళు పీకుళ్ళు/తాడాట
25 తాడుతో గెంతులాట
26.బాణాలు ఆట
27.జాలి/చేతి మీది చుక్క ఆట
28.పొడుపు కథలు
29.గాలి పటాలు ఎగరేయడం
30.పడవలాట
31.బచ్చాలాట
32.వీపు సాపులు/జొరు బాల్
33.బ్రైన్ వీటా
34.రాయికి రంగం-పేడలో బర్రి
35.బొమ్మ-ప్రాణం/ కరెంట్ షాక్
36.కాటర్ పిల్లర్/ఏటల బర్రి
37.కాగితం/కొబ్బరాకు బొమ్మలాట
38.పచ్చీస్
39.ముక్కు గిల్లే ఆట
40.కలర్స్ ఆట
41.కోడి పుంజులాట
42.లండన్ ఆట
43.వీరి వీరి గుమ్మడి పండు
44.భుం భుం షకలక
మాగాయ
మాగాయ పచ్చడి : కొత్త మాగాయ (తాత్కాలికం)
కావాల్సిన పదార్థాలు పాళ్ళు మీ పెద్దలను అడిగి తెలుసుకో గలరు.
మామిడికాయలు చెక్కు తీసి పలుచని పొడవాటి ముక్కలుగా కోసుకోవాాలి. ముక్కల్లో ఉప్పు, పసుపు వేసి బాగా కలిపి ఒక గట్టి మూత ఉన్న సీసా లేదా జాడీలో పెట్టుకోవాలి. మూడు రోజుల తరువాత ఊరిన ముక్కలు బయటకు తీసి చేత్తో ముక్కల్ని గట్టిగా రసం పిండాలి. పిండిన ముక్కలు, రసం విడివిడిగా ఎర్రటి ఎండలో పెట్టాలి. రసం ఒక్కరోజు ఎండలో పెడితే సరిపోతుంది. ముక్కలు మాత్రం రెండు రోజులు బాగా గలగలమనే వరకు ఎండలో పెట్టాలి. తదుపరి, స్టవ్‌మీద బేసిన్ పెట్టి ముక్కలను బట్టి కాస్త ఎక్కువ నూనె పోసి కాచి, అందులో ఎండుమిర్చి, మెంతులు, ఆవాలు వేసి వేయించి, చివరలో ఇంగువ కూడా వేసి బేసిన్ మంట నుండి దింపి చల్లారనివ్వాలి. చల్లారిన తరువాత కారం, సరిపడా వేయించిన మెంతిపొడి వేసి, చల్లారిన ఈ మొత్తాన్ని ముక్కలు, రసం కలిపిన పాత్రలోకి వేసి, బాగా కలియబెట్టాలి. ఈ పచ్చడిని ఒక గట్టి మూత ఉన్న సీసా లేదా జాడీలో పెట్టుకుంటే పాడవకుండా ఉంటుంది.
అరటికాయ పులుసు కూర (నిమ్మకాయ)
అరటికాయ పులుసు కూర అరటికాయ మరియు నిమ్మకాయ రసంతో చేయబడిన శాకాహారం వంటకం.
అరటికాయ చెక్కు తీసి ఒక మాదిరి పెద్ద ముక్కలుగా తరుగుకోవాలి. వీటిని ముక్కలకు సరిపడ ఉప్పు, పసుపు వేసి ఉడకబెట్టాలి. ముక్కలు మరీ మెత్తగా ఉడకబెట్ట కూడదు, కూర సుద్ద అయిపోతుంది. ఈ ముక్కలను విడిగా తీసుకుని తాలింపు (తిరగమూత) వేసుకోవాలి. బేసిన్ వేడి చేసి, నూనె వేడి ఎక్కాక, తాలింఫు సామాను వరుసగా చాయమినపప్పు, శనగపప్పు, మెంతులు, ఆవాలు, జీలకర్ర కాస్త వేగాక, ఎండు మిర్చి వేసి దోరగా వేయించాలి. చివరగా చిటికెడు ఇంగువ వేసి, దీనిలో నిలుగా చీల్చుకున్న నాలుగు పచ్చిమిర్చి ముక్కలు, తరువాత కరివేపాకు వేసి కాసేపు వేయించాలి, ఇవి వేగాక ఉడకబెట్టిన కూర ముక్కలు అందులో వేసి కలియబెట్టాలి. చివరగా ఎండు కారం, నిమ్మరసం (కొద్దిగా) వేసి స్టవ్ కట్టేసి బాగా కలియబెట్టుకుని దింపేసుకోవాలి. (ఇష్టమైన వారు ఈ కూరలో కాసిని ఆవాలు నీళ్ళలో నాబట్టినవి నూరుకుని వేసుకోవచ్చు, కూర మరో రుచిగా ఉంటుంది.
మజ్జిగ పులుసు
మజ్జిగ పులుసు మజ్జిగ మరియు కూరగాయముక్కలతో చేయబడిన శాకాహారం వంటకం. ముఖ్యంగా మనం " ఆవకాయ, మాగాయ " పచ్చళ్ళు తినేటప్పుడు ఈ పులుసును నంచుకు తింటే చాలా రుచిగా ఉంటుంది అని కొందరు భావిస్తారు.
సొరకాయ ముక్కలు, టమాటా ముక్కలు, పచ్చిమిర్చి ముక్కలు ఇవి అన్నీ తక్కువ నీళ్ళు పోసి ఉడకబెట్టుకోవాలి. ముక్కలు ఉడికిన తర్వాత, చిక్కటి, కమ్మటి మజ్జిగ తీసుకుని అందులో కొద్దిగా శనగపిండి, 1/2 స్పూను జీలకర్ర పొడి ఉండలు లేకుండా కలిపి, ఉడుకుతున్న ముక్కల్లో ఈ మజ్జిగను పోయాలి. పులుసుకు సరిపడ ఉప్పు వేసి కొద్దిగా మరగనివ్వాలి. చివరగా కొత్తిమీర స్టవ్ కట్టేయాలి.
తింటే చాలా రుచిగా ఉంటుంది, ప్రతిరోజు కావాలని కోరుకునే వారు కూడా ఉండే ఉంటారు. మజ్జిగ పులుసు శరీరానికి చలువ చేస్తుంది.
మెంతులు, ఆవాలు, జీలకర్ర, ఎండు మిర్చి, ఇంగువ (కొద్దిగా), కరివేపాకు.
బేసిన్ వేడి చేసి, నెయ్యి/నూనె వేడి ఎక్కాక, తాలింఫు సామాను వరుసగా మెంతులు, ఆవాలు, జీలకర్ర, ఎండు మిర్చి, ఇంగువ (కొద్దిగా), కరివేపాకు వేసి దోరగా వేయించాలి, వేడిగానే దీన్ని పులుసులో వేసుకోవాలి. (ఇంకాస్త కారం కావాలనుకునే వారికి అల్లం, పచ్చిమిర్చి ముద్ద వేసుకుంటే సరిపోతుంది)
బీరకాయ పోపు కూర
బీరకాయ పోపు కూర బీరకాయ కూరగాయ ముక్కలతో చేయబడిన శాకాహారం వంటకం. చాలా మందికి " బీరకాయ కూర " తెలిసే ఉంటుంది. ఎక్కువ మంది తినే ఉంటారు. ముందుగా బీరకాయలు పీలరుతో పెచ్చు తీసుకోవాలి. ముక్కలులో చేదు ఉందో లేదో చిన్నముక్క రుచి చూసుకోవాలి.
బీరకాయలు లేతవి.ఈ తాలింపు (పోపు) 2 - 4 మందికి సరిపోతుంది. (ఫోటో)
ఉదా: బెండకాయ, బీరకాయ, పొట్లకాయ, అరటికాయ.
బీరకాయ ఒక మాదిరిగా సన్నటి ముక్కలుగా తరుగుకోవాలి. కొద్దిగా ఉప్పు వేసి, ముక్కల లోని నీళ్ళను పిండాలి. ఫోటోలో చూపిన పోపు సామాను వేడి చేసిన నూనెలో దోరగా వేయించుకోవాలి. కారం కావాలనుకునే వారు ఇందులోనే గుండ్రంగా తరిగిన రెండు పచ్చి మిరపకాయలు ముక్కలు వేసి వేయించి, తరువాత నీళ్ళు పిండిన బీరకాయ ముక్కలను ఇందులో వేసుకోవాలి. పోపు, ముక్కలు బాగా కలిసేటట్లు గరిటతో బాగా కలుపుకోవాలి. స్టవ్ సిమ్ లో ఉంచి ముక్కలను బాగా మగ్గనివ్వాలి. కొద్దిగా ముక్కలు ఉడికిన తర్వాత అవసరమైతే చాలా కొద్దిగా ఉప్పు వేసి, సరిపడా ఎండుకారం వేసి కూరను కలియబెట్టి దింపేయాలి.
బీరకాయలు మరియు ఉల్లిపాయలు వేసుకొని కూర ఈ విధగానూ చేసుకోవచ్చును.
కట్సుకో సరుహషి
కట్సుకో సరుహషి ( మార్చి 22, 1920 – సెప్టెంబర్ 29, 2007 ) జపాన్ దేశానికి చెందిన భూరసాయన శాస్త్రవేత్త. ఈమె సముద్రంలోని కార్బన్ డై ఆక్సైడ్ పరిమితుల్ని అదే విధంగా వాతావరణంలో కలిగే దుష్ఫలితాల గురించి పరిశోధనలు చేశారు.
ఈమె సెప్టెంబర్ 29, 2007 న న్యూమెనియా వ్యాధితో మరణించారు.
రణబీర్ కపూర్
రణబీర్ కపూర్ ( జననం : సెప్టెంబర్ 22, 1982 ) ప్రముఖ భారతీయ సినీ నటుడు మరియు నిర్మాత. ఇతను బాలీవుడ్ నటుల్లో అత్యధికంగా పారితోషికం తీసుకుంటున్న వారిలో ఒకరు. ఇతను ప్రముఖ నటులు రిషి కపూర్ మరియు నీతూ సింగ్ దంపతుల కూమారుడు. ఈయన 5 ఫిలింఫేర్ పురస్కారాలు అందుకున్నారు. తన మొదటి సినిమా "సవారీయ" ( 2007 ) తోనే ఉత్తమ నటుడిగా ఫిలిం ఫేర్ పురస్కారం అందుకున్నారు. అదే విదంగా "పిక్చర్ షురూ ప్రొడక్షన్"స్ కి మరియు ఇండియన సూపర్ లీగ్ లో ముంబై సిటీకి సహా వ్యవస్థాపకులు. 
ఈయన 1982, సెప్టెంబర్ 22 న రిషి కపూర్ మరియు నీతూ సింగ్ దంపతులకు ముంబైలో జన్మించారు. ఇతని తల్లిదండ్రులు ప్రముఖ బాలీవుడ్ నటులు. బాలీవుడ్ ప్రముఖ నటీమణులు కరీష్మా కపూర్ మరియు కరీనా కపూర్ ఇతని కుటుంబ వర్గీయులే. ఈయన బొంబాయి స్కాటిష్ పాఠశాలలో తన ప్రాథమిక విద్యని అభ్యసించాడు. తన చిన్నతనంలోనే తన తండ్రి రిషి కపూర్ చిత్రం "ఆ అబ్ లౌట్ చలేన్"
లో సహాయ దర్శకుడిగా తన సినిమా ప్రస్థానాన్ని ఆరంభించాడు. ఇదే క్రమంలో తన మాధ్యమిక విద్యను పూర్తీ చేసుకొని న్యూయార్క్ లోని లీ స్ట్రాస్బెర్గ్ థియేటర్ మరియు ఫిల్మ్ ఇన్స్టిట్యూట్ లో నటనపై శిక్షణ తీసుకున్నాడు. శిక్షణ పూర్తీ చేసుకున్న ఎడల సంజయ్ లీల భన్సాలీ దర్శకత్వంలో వహించిన "బ్లాక్" ( 2005 ) చిత్రంలో సహాయ దర్శకునిగా పనిచేసాడు. అదేవిదంగా 2007 లో సంజయ్ లీల భన్సాలీ దర్శకత్వంలో సవారీయ సినిమాలో నటుడిగా పరిచయం అయ్యాడు. ఈ సినిమాలోని నటనకి గాను ఇతనికి ఉత్తమ నటుడిగా ఫిలిం ఫేర్ పురస్కారం వరించింది. బాలీవుడ్ లో ఒకప్పుడు స్టార్ గా వెలిగిన 'సంజయ్ దత్' జీవితం ఆధారంగా ఓ సినిమా రూపొందుతోంది. రాజ్ కుమార్ హిరానీ దర్శకత్వంలో తెరకెక్కుతున్న ఈ సినిమాలో ఇతను నటిస్తున్నాడు.
తెలంగాణలోని వచన కవులు - రచనలు
దాదాపు రెండు వేల ఏళ్ళ తెలంగాణ సాహిత్య చరిత్రలో ఎన్నో ప్రక్రియలు, మరెన్నో ప్రయోగాలు వెలువడ్డాయి. భావ కవిత్వం, అభ్యదయ కవిత్వం, దిగంబర కవిత్వం, చేతనావర్తన కవిత్వం, విప్లవ కవిత్వం, స్త్రీవాద కవిత్వం, దళితవాద కవిత్వంతోపాటు వచన కవిత్వ ప్రక్రియ కూడా ఉంది. 16 శతాబ్దంలోని రాయవాచకం కంటే ముందే 14వ శతాబ్దం పూరార్థంలో మహబూబ్ నగర్ జిల్లా లోని సంతూర్కు చెందిన కృష్ణమాచార్యుడు సింహగిరి నరహరి వచనములు రాశాడు. 1955లో కుందుర్తి తెలంగాణ వచన కావ్యానికంటే ముందే 1953లో కవిరాజమూర్తి మహిక అనే వచన కావ్యం రాశాడు.
వేణు ఊడుగుల
వేణు ఊడుగుల తెలుగు చలనచిత్ర దర్శకుడు, రచయిత. నీదీ నాదీ ఒకే కథ చిత్రం ద్వారా తెలుగు సినిమారంగంలోకి దర్శకుడిగా ప్రవేశించాడు.
వేణు వరంగల్ గ్రామీణ జిల్లా, చెన్నారావుపేట మండలం ఉప్పరపల్లి గ్రామంలో జన్మించాడు. మూడో తరగతి వరకు ఉప్పరపల్లిలో చదివుకున్న వేణు, తర్వాత హన్మకొండ లోని బాలసముద్రంలో చదివాడు. డిగ్రీ చివరి సంవత్సరంలో హైదరాబాద్‌కు వచ్చాడు.
నాకు చదువంటే పెద్దగా ఆసక్తి లేని వేణు బస్సు కండెక్టర్ అవ్వాలనుకున్నాడు. చిన్నప్పటినుండి సినిమాలపై ఆసక్తి ఉండడంతో, 2008లో సినిమారంగానికి వచ్చాడు. సినిమా ఆఫీసుల చుట్టూ తిరిగినా ఎవరూ అవకాశాలు ఇవ్వకపోవడంతో కొంతకాలం హెచ్‌డీఎఫ్‌సీ బ్యాంక్‌లో పనిచేసి, ఆ తరువాత మదన్ దగ్గర దర్శకత్వ శాఖలో పనిచేశాడు. వేటూరి సుందరరామ్మూర్తి దగ్గర సహాయకుడిగా పనిచేసాడు.
ట్యాక్సీవాలా
ట్యాక్సీవాలా 2018లో విడుదలకు సిద్దమవుతున్న తెలుగు చిత్రం.విజయ్ దేవరకొండ కథా నాయకుడు.ప్రియాంక జ్వల్కర్‌, మాళవిక నాయర్‌ కథానాయికలు. రాహుల్‌ సాంకృత్యన్‌ దర్శకుడు. యూవీ క్రియేషన్స్‌, జీఏ2 పిక్చర్స్‌ సంయుక్తంగా ఈ సినిమాను నిర్మిస్తున్నాయి. జేక్స్‌ బిజోయ్‌ సంగీతం అందిస్తున్నారు.
తెలుగు హనుమాన్ చాలీసా
రచన: తులసీ దాస్
దోహా
శ్రీ గురు చరణ సరోజ రజ నిజమన ముకుర సుధారి |
వరణౌ రఘువర విమలయశ జో దాయక ఫలచారి ||
బుద్ధిహీన తనుజానికై సుమిరౌ పవన కుమార |
బల బుద్ధి విద్యా దేహు మోహి హరహు కలేశ వికార్ ||
చౌపాఈ
జయ హనుమాన ఙ్ఞాన గుణ సాగర |
జయ కపీశ తిహు లోక ఉజాగర || 1 ||
రామదూత అతులిత బలధామా |
అంజని పుత్ర పవనసుత నామా || 2 ||
మహావీర విక్రమ బజరంగీ |
కుమతి నివార సుమతి కే సంగీ ||3 ||
కంచన వరణ విరాజ సువేశా |
కానన కుండల కుంచిత కేశా || 4 ||
హాథవజ్ర ఔ ధ్వజా విరాజై |
కాంథే మూంజ జనేవూ సాజై || 5||
శంకర సువన కేసరీ నందన |
తేజ ప్రతాప మహాజగ వందన || 6 ||
విద్యావాన గుణీ అతి చాతుర |
రామ కాజ కరివే కో ఆతుర || 7 ||
ప్రభు చరిత్ర సునివే కో రసియా |
రామలఖన సీతా మన బసియా || 8||
సూక్ష్మ రూపధరి సియహి దిఖావా |
వికట రూపధరి లంక జరావా || 9 ||
భీమ రూపధరి అసుర సంహారే |
రామచంద్ర కే కాజ సంవారే || 10 ||
లాయ సంజీవన లఖన జియాయే |
శ్రీ రఘువీర హరషి ఉరలాయే || 11 ||
రఘుపతి కీన్హీ బహుత బడాయీ |
తుమ మమ ప్రియ భరతహి సమ భాయీ || 12 ||
సహస వదన తుమ్హరో యశగావై |
అస కహి శ్రీపతి కంఠ లగావై || 13 ||
సనకాదిక బ్రహ్మాది మునీశా |
నారద శారద సహిత అహీశా || 14 ||
యమ కుబేర దిగపాల జహాఁ తే |
కవి కోవిద కహి సకే కహాఁ తే || 15 ||
తుమ ఉపకార సుగ్రీవహి కీన్హా |
రామ మిలాయ రాజపద దీన్హా || 16 ||
తుమ్హరో మంత్ర విభీషణ మానా |
లంకేశ్వర భయే సబ జగ జానా || 17 ||
యుగ సహస్ర యోజన పర భానూ |
లీల్యో తాహి మధుర ఫల జానూ || 18 ||
ప్రభు ముద్రికా మేలి ముఖ మాహీ |
జలధి లాంఘి గయే అచరజ నాహీ || 19 ||
దుర్గమ కాజ జగత కే జేతే |
సుగమ అనుగ్రహ తుమ్హరే తేతే || 20 ||
రామ దుఆరే తుమ రఖవారే |
హోత న ఆఙ్ఞా బిను పైసారే || 21 ||
సబ సుఖ లహై తుమ్హారీ శరణా |
తుమ రక్షక కాహూ కో డర నా || 22 ||
ఆపన తేజ తుమ్హారో ఆపై |
తీనోఁ లోక హాంక తే కాంపై || 23 ||
భూత పిశాచ నికట నహి ఆవై | 
మహావీర జబ నామ సునావై || 24 ||
నాసై రోగ హరై సబ పీరా |
జపత నిరంతర హనుమత వీరా || 25 ||
సంకట సేఁ హనుమాన ఛుడావై |
మన క్రమ వచన ధ్యాన జో లావై || 26 ||
సబ పర రామ తపస్వీ రాజా |
తినకే కాజ సకల తుమ సాజా || 27 ||
ఔర మనోరధ జో కోయి లావై |
తాసు అమిత జీవన ఫల పావై || 28 ||
చారో యుగ పరితాప తుమ్హారా |
హై పరసిద్ధ జగత ఉజియారా || 29 ||
సాధు సంత కే తుమ రఖవారే |
అసుర నికందన రామ దులారే || 30 ||
అష్టసిద్ధి నవ నిధి కే దాతా |
అస వర దీన్హ జానకీ మాతా || 31 ||
రామ రసాయన తుమ్హారే పాసా |
సాద రహో రఘుపతి కే దాసా || 32 ||
తుమ్హరే భజన రామకో పావై |
జన్మ జన్మ కే దుఖ బిసరావై || 33 ||
అంత కాల రఘువర పురజాయీ |
జహాఁ జన్మ హరిభక్త కహాయీ || 34 ||
ఔర దేవతా చిత్త న ధరయీ |
హనుమత సేయి సర్వ సుఖ కరయీ || 35 ||
సంకట కటై మిటై సబ పీరా |
జో సుమిరై హనుమత బల వీరా || 36 ||
జై జై జై హనుమాన గోసాయీ |
కృపా కరో గురుదేవకీ నాయీ || 37 ||
జో శత వార పాఠ కర కోయీ |
ఛూటహి బంది మహా సుఖ హోయీ || 38 ||
జో యహ పడై హనుమాన చాలీసా |
హోయ సిద్ధి సాఖీ గౌరీశా || 39 ||
తులసీదాస సదా హరి చేరా |
కీజై నాథ హృదయ మహా డేరా || 40 ||
దోహా
పవన తనయ సంకట హరణ – మంగళ మూరతి రూప్ |
రామ లఖన సీతా సహిత – హృదయ బసహు సురభూప్ ||
జమై రాజా
జమై రాజా 1990లో విడుదలైన ఒక రొమాంటిక్, యాక్షన్, కామెడీ హిందీ సినిమా. ఈ సినిమాలో హేమా మాలిని, అనిల్ కపూర్, మరియు మాధురీ దీక్షిత్ నటించారు. ఈ చిత్రానికి ఎ.కోదండరామిరెడ్డి దర్శకత్వం వహించాడు. ఇది 1989లో వాణిశ్రీ, చిరంజీవి, విజయశాంతి నటించిన అత్తకు యముడు అమ్మాయికి మొగుడు సినిమాకు రీమేక్.
దుర్గేశ్వరీ దేవి (హేమా మాలిని) ఒక ధనవంతురాలైన స్త్రీ. ఈమె దురహంకారి. ఈమె తన ఇద్దరు కొడుకులు ధీరజ్, నీరజ్, కూతురు రేఖ (మాధురీ దీక్షిత్), డి.డి.టి.గా పిలువబడే సోదరుడు (అనుపమ్‌ ఖేర్‌), బి.బి.సి అని పిలువబడే అతని స్నేహితుడు (సతీష్ కౌశిక్), ఆమె పర్సనల్ సెక్రెటరీ శక్తి (శక్తి కపూర్) లతో కలిసి ప్యాలెస్ లాంటి ఒక పెద్ద భవంతిలో నివసిస్తూ ఉంటుంది. రేఖ బాంబేలో మెడికల్ కాలేజీలో చదువుతూ ఉంటుంది.దుర్గేశ్వరీ దేవి తన ఇంటి మీద, కంపెనీ మీద ఆధిపత్యం చెలాయిస్తూ ఉంటుంది. అందరినీ తన చెప్పుచేతలలో ఉంచుకుంటుంది. రేఖను ఒక ధనవంతులైన కుటుంబంలో ఇచ్చి పెళ్ళి చేయాలని ఆమె కోరిక. అయితే రేఖ నిరుద్యోగి, పేదవాడు అయిన రాజా (అనిల్ కపూర్) ను ప్రేమించడంతో ఆమెకు ఆశాభంగం అవుతుంది. రాజా తెలివి తేటలను పసిగట్టిన దుర్గేశ్వరి రేఖతో అతడి పెళ్ళికి అంగీకరిస్తుంది. అయితే ఇల్లరికం ఉండాలని ఒక నియమం పెడుతుంది. రేఖ ముందు రాజాను తక్కువ చేసి చూపడానికి దుర్గేశ్వరీ దేవి అనేక పన్నాగాలను పన్నుతుంది. అయితే వాటన్నింటినీ విఫలం చేస్తూ రాజా చివరకు అత్తగారి అభిమానాన్ని గెలుచుకుంటాడు.ఈ సినిమాలోని పాటలను జావేద్ అఖ్తర్ వ్రాయగా లక్ష్మీకాంత్-ప్యారేలాల్ సంగీత దర్శకత్వం వహించారు.
సఖియా
సఖియా 2004, డిసెంబరు 2న విడుదలైన తెలుగు చలన చిత్రం. జయంత్ సి పరాన్జీ దర్శకత్వం వహించిన ఈ చిత్రంలో తరుణ్, నౌహీద్, లక్ష్మి, రంగనాథ్, ఆలీ, ఎమ్.ఎస్.నారాయణ, రాజా రవీంద్ర దువ్వాసి మోహన్ ముఖ్యపాత్రలలో నటించగా, మణిశర్మ సంగీతం అందించారు.
హరి అనే కుర్రాడు (తరుణ్‌) దుర్గాదేవి (లక్ష్మి)ని రైలులో దుండగుల నుంచి రక్షించే ప్రయత్నంలో అతని యాక్షన్‌ చూసి ముచ్చట పడి, అతనికి ఒక ఆసైన్‌మెంట్‌ అప్పగిస్తుంది. స్విట్జర్లాండ్‌లో ఉన్న తన కూతురు చందనను (నౌహిద్‌) తెసుకొచ్చి ఆమెకు అప్పగించడం ఆ అసైన్‌మెంట్‌. కుటుంబపరంగా డబ్బు అవసరమైన హరి ఆ పని ఒప్పుకుని రంగంలోకి దిగుతాడు. స్విట్జర్లాండ్‌ వెళ్లి రకరకాల నాటకాలాడి ఆ అమ్మాయిని ప్రేమలో పడేసి ఇండియాకు తీసుకొస్తాడు. అంత కష్టపడి తీసుకువచ్చిన తర్వాత ఆ అమ్మాయి ఎవరో తెలిసుకుని హీరో ఆశ్చర్యపోతాడు. ఆమె దుర్గాదేవి కూతురు కాదు, ఆమె శత్రువు సిద్ధప్పనాయుడి కూతురు. దుర్గాదేవి తన కొడుక్కి ఆ అమ్మాయితో పెళ్ళి జరిపించడానికి ఆ పథకం వేసిందని గ్రహించడంతో ఇంటర్వెల్‌ పడుతుంది. చందనను దుర్గాదేవి బారి నుంచి రక్షించి తన ప్రేమను నిరూపించుకునే ప్రయత్నయే మిగిలిన కథ.
ఫలూన్‌ గాంగ్‌
"ఫలూన్‌ గాంగ్‌ (, ) లేదా ఫలూన్ దఫా "' (Standard Mandarin Chinese: ; చైనా దేశంలోని ఒక వర్గం పాటించే ఆధునిక మత విశ్వాసం.
బౌద్ధులు చేసే క్విగాంగ్‌ అనే ఒక రకమైన నృత్యం, యోగా వంటివి సాధన చేస్తూ శాంతియుతంగా జీవించే ఒక వర్గం ప్రజలను ఫలూన్‌ గాంగ్‌ అంటారు. 1992లో లీహోంగ్జీ అనే వ్యక్తి తొలుత ఈ ఫలూన్‌గాంగ్‌ ఆలోచనకు ప్రాణం పోశారు. ఇదొక ఆధ్యాత్మిక ఉద్యమంలా మొదలైంది. దీనిని ఆచరిస్తే ప్రజలు ఆరోగ్యంగా ఉంటారని చైనా ప్రభుత్వం కూడా ప్రోత్సహించింది. అనతికాలంలోనే ఫలూన్‌గాంగ్‌లో 7కోట్ల మంది సభ్యులయ్యారు. దీంతో చైనాలోని అధికార కమ్యూనిస్ట్‌ ప్రభుత్వానికి ఇది ముప్పుగా మారుతుందనే భయం మొదలైంది. ఫలితంగా ఫలూన్‌ గాంగ్‌ను చైనా నిషేధించింది. దీనికి వ్యతిరేకంగా 1999లో 10వేల మంది సభ్యులతో ఆందోళన నిర్వహించారు. దీంతో చైనా వీరిని జైళ్లలో బంధించింది.
చల్‌ మోహన రంగా
చల్‌ మోహన రంగా 2018 లో విడుదలైన తెలుగు సినిమా.
మోహన్‌ రంగ(నితిన్‌) చిన్నప్పుడే మేఘ (మేఘా ఆకాశ్‌)ను చూసి ఇష్టపడతాడు. కానీ ఆమె చిన్నప్పుడే అమెరికా వెళ్లిపోతుంది. దీంతో మేఘ కోసం అమెరికా వెళ్లాలని కలలు కంటుంటాడు. రంగ పెద్దయ్యాక అమెరికా వీసా సంపాదించి ఆ దేశంలో అడుగుపెడతాడు. అమెరికాలో రంగకి మేఘ కన్పిస్తుంది. కానీ తానే మేఘ అని తెలీదు. ఇద్దరి మధ్య ప్రేమ ఎలా మొదలైంది? ఎందుకు విడిపోయారు? మళ్లీ ఎలా కలుసుకున్నారన్నదే మిగిలిన కథ.*సంగీతం: ఎస్‌.ఎస్‌ తమన్‌
*నిర్మాణ సంస్థలు: శ్రేష్ఠ్‌ మూవీస్‌, పీకే క్రియేటివ్‌ వర్క్స్‌
*నిర్మాతలు: త్రివిక్రమ్‌ శ్రీనివాస్‌, పవన్‌ కల్యాణ్‌
*కథ, స్క్రీన్‌ప్లే, దర్శకత్వం: కృష్ణ చైతన్య
మెహబూబా
మెహబూబా 2018లో విడుదలవబోతున్న తెలుగు సినిమా. ప్రముఖ దర్శకుడు పూరీ జగన్నాధ్ దర్శకత్వం వహిస్తూ ఆయన తనయుడు ఆకాశ్ కథానాయకుడిగా నటిస్తున్న చిత్రమిది.నేహా శెట్టి కథానాయిక. ఇండో–పాక్‌ బోర్డర్‌ నేపథ్యంలో సాగే ప్రేమకథగా ఈ చిత్రం తెరకెక్కింది.1971లో భారత్, పాకిస్తాన్ ల మధ్య జరిగిన యుద్ధ నేపథ్యంలో ఈ సినిమాను తెరకెక్కిస్తున్నట్టుగా చిత్ర బృందం ప్రకటించింది.ఈ సినిమా పునర్జన్మల నేపథ్యంలో తెరకెక్కిస్తున్నారట. భారత్ పాక్ యుద్ధం కాలంలో చనిపోయిన ప్రేమ జంట తిరిగి ఈ కాలంలో పుట్టడం అనే కథాంశంతో ఈ సినిమా తెరకెక్కిస్తున్నారన్నారు. పూరి తన సొంత బ్యానర్ లో మెహబూబా సినిమాను నిర్మిస్తున్నారు
హలీం ఖాన్
హలీం ఖాన్ భారతీయ కూచిపూడి నృత్యకారుడు, ప్రదర్శకుడు మరియు సినిమా నటుడు. స్త్రీ పాత్రలు ధరిస్తూ కూచిపూడి నృత్యం చేసే పురుష నాట్యకారునిగా ప్రాచుర్యం పొందాడు. దేశ విదేశాల్లో కూచిపూడి నాట్య కార్యశాలలు నిర్వహించాడు. చలనచిత్ర రంగంలోనూ నటిస్తున్నాడు.
ఆయన ఆంధ్రప్రదేశ్ లోని ఒంగోలులో ఏప్రిల్ 10న జన్మించాడు. ప్రస్తుతం తెలంగాణ రాష్ట్ర రాజధాని హైదరాబాదులో నివసిస్తున్నాడు. ఆయన ప్రపంచ వ్యాప్తంగా 800కు పైగా ప్రదర్శనలిచ్చాడు. అంతే కాకుండా దేశ విదేశాలలో కూచిపూడి నాట్య కార్యశాలలను నిర్వహించాడు. ఆయన కూచిపూడి నృత్యంలో గల రూపానురూపం (మహిళా ప్రతిరూపం) లో ప్రత్యేకతను సంతరించుకున్నాడు. ఆయన భామాకలాపం మరియు అన్నమాచార్య కీర్తనలలో ఆయన అభినయానికి ప్రసిద్ధి పొందాడు. చిన్న పట్టణంలో ఆయన ఒక ముస్లిం కుటుంబంలో జన్మించి తన కుటుంబానికి కూచిపూడి నాట్య నేపథ్యం లేనందువల్ల ఈ నాట్యం నేర్చుకోవడానికి అనేక యిబ్బందులు పడ్డాడు.
ప్రారంభంలో హలీం యొక్క రంగస్థల నానం హరి. అతని నృత్యం, ప్రత్యేకంగా మహిళల రూపంలో నటన, అతనికి విమర్శకుల నుండి ప్రశంసలు తెచ్చిపెట్టింది. అతనికి అనేక అవార్డులు మరియు సత్కారాలను గెలుచుకునేందుకు దోహదపడింది. కళను కాపాడుకోవడంకోసం హాలిమ్ ఎంతో ఉద్వేగభరితమైనది మరియు ఇంటరాక్టివ్ కూచిపూడి డ్యాన్స్ సూచనల వీడియోలో నటనా ప్రదర్శనలనిస్తున్నాడు.
తన చిన్ననాటి రోజుల నుండి, కూచిపూడి సాంప్రదాయ నృత్యరీతులు అతన్ని ఆకర్షించాయి, చలనచిత్రాలు ప్రధానంగా ప్రేరణ కలిగించాయి. ఎదుర్కోవాల్సిన అడ్డంకులను అతను పూర్తిగా అర్థం చేసుకోవడానికి చాలా కాలం ముందు, అతను కూచిపూడి నాట్యం నేర్చుకోవటానికి లక్ష్యాలను నిర్దేశించుకున్నాడు. ఆయన ప్రముఖ నృత్యకారుడైన కాజా వెంకట సుబ్రహ్మణ్యం వద్ద శిష్యరికం చేసి ఆయన శిక్షణలో కూచిపూడి నృత్యరీతులను అభ్యసించాడు. నృత్యంపై అభిరుచి, నృత్యరీతుల ఆవిష్కరణ, శ్రేష్ఠత ఆయనకు అమూల్యమైనవి. ఆయన ప్రదర్శించిన అనేక ప్రదర్శనలలో నూతన రీతులను ఆవిష్కరించారు. అతను కూచిపూడి నృత్యాన్ని కవిత్వ, సంగీతాలతో (ఆంగ్లం మరియు ఉర్దూ రెండింటిలో) అనుసంధానించాడు. అతను శివ తాండవం చేసినపుడు ఆవేశంగా ఉన్న శివుని దర్శింపజేస్తాడు. తన జావళి ద్వారా తన మనిషిని ప్రేమించే ఒక మహిళ హృదయంలోనికి ప్రేక్షకులను తీసుకుపోగలడు.
అతను సహజంగా నటిస్తున్న కళాకారునిగా చలన చిత్రాలలో విజయవంతంగా నటించాడు. తన కళాత్మక స్వభావం యొక్క మనస్తత్వంతో అతను ప్రాచీన నృత్యరీతులను రక్షించడానికి అనేక విధాలుగా కృషిచేస్తున్నాడు. ఇలా కళలను రక్షించడం అనేది అతని అంతర్లీన కోరిక. దీనిని సాకారం చేసుకొనేందుకు నృత్య సూచనలతో డి.వి.డిని చిత్రీకరించాడు.
మహిళా నృత్యకారిణిలు వేదికపైకి రాని సందర్భాలలో మహిళా ప్రతిరూపాలను జనాదరణ పొందించడానికి మరియు ప్రాచీన సాంప్రదాయ నృత్యాలను ప్రచారం చేయడానికి కొన్ని పాత్రలను స్వయంగా స్వీకరించారు.
ప్రేక్షకుల మంత్రముగ్దులను చేస్తూ మహిళా పాత్రలను ధరించే కొద్దిమంది మగ నృత్యకారులలో అతను ఒకడు. అతని అభ్యాసం మగ నృత్యకారుడిగా శతాబ్దాల నాటి నృత్య రూపాన్ని సంరక్షించడానికి, ప్రచారం చేయడానికి తనకున్న అభిరుచికి సరిపోయింది. ఆయన తెలుగు చలన చిత్ర సీమలో నువ్విలా చిత్రం ద్వారా అరంగేట్రం చేసాడు.
ఖాన్ 2011 నుండి తెలుగు చలన చిత్రాలలో నటిస్తున్నాడు. అవి:
చిప్కో ఉద్యమం
చిప్కో ఉద్యమం అనేది అటవీ సంరక్షణ ఉద్యమం. 1973లో చమోలి జిల్లా (ఉత్తరాంచల్) లోని గోపేశ్వర్‌లో 300 వృక్షాలను నరికేందుకు ఉత్తరప్రదేశ్ అటవీశాఖ సైమన్ కంపెనీకి అనుమతిచ్చింది. దీనికి ఆ గ్రామ ప్రజల నుంచి తీవ్ర వ్యతిరేకత వ్యక్తమైంది. ఒక్కొక్కరూ ఒక్కో చెట్టును ఆలింగనం చేసుకొని చెట్లను నరకాల నుకుంటే వాటితోపాటు మమ్మల్నీ నరకండి అని హెచ్చరించారు. దీంతో చిప్కో ఉద్యమం ప్రారంభమైంది. ఈ ఉద్యమాన్ని ఉత్తరాంచల్ అడవుల్లో నివసించే గిరిజనులు (ముఖ్యంగా బిష్ణోయ్ తెగ మహిళలు) ఆ ప్రాంతంలోని అడవులను (నరికివేయకుండా) కాపాడుకోవడానికి చేపట్టారు. తొలుత వృక్షాలను రక్షించే ఉద్యమంగా ప్రారంభమై తర్వాత ఆర్థిక ఉద్యమంగా మారి చివరకు పర్యావరణ పరిరక్షణ ఉద్యమంగా రూపుదిద్దుకుంది. ఈ ఉద్యమాన్ని అడవి సత్యాగ్రహం అని కూడా అంటారు.
చిప్కో అనే పదం హిందీ నుంచి వచ్చింది. దీని అర్థం అతుక్కుపోవడం లేదా ఆలింగనం చేసుకోవడం. ప్రజల హక్కులను అటవీ సంపదను పరిరక్షించి, దానికి శాస్త్రీయంగా కొత్త రచన చేయడమే చిప్కో ఉద్యమ లక్ష్యం. 1973లో చమోలి జిల్లా (ఉత్తరాంచల్) లోని గోపేశ్వర్‌లో 300 వృక్షాలను నరికేందుకు ఉత్తరప్రదేశ్ అటవీశాఖ సైమన్ కంపెనీకి అనుమతిచ్చింది. దీనికి ఆ గ్రామ ప్రజల నుంచి తీవ్ర వ్యతిరేకత వ్యక్తమైంది. ఒక్కొక్కరూ ఒక్కో చెట్టును ఆలింగనం చేసుకొని "చెట్లను నరకాల నుకుంటే వాటితోపాటు మమ్మల్నీ నరకండి" అని హెచ్చరించారు. దీంతో చిప్కో ఉద్యమం ప్రారంభమైంది. ఈ ఉద్యమాన్ని ఉత్తరాంచల్ అడవుల్లో నివసించే గిరిజనులు ( బిష్ణోయ్ తెగ మహిళలు ) ఆ ప్రాంతంలోని అడవులను కాపాడుకోవడానికి చేపట్టారు. ఇది ప్రాచీన భారతీయ సంస్కృతి నుంచి ఉద్భవించింది. చారిత్రకంగా, తాత్వికంగా, గాంధేయ సత్యాగ్రహ విధానాల్లో నడిచింది. అందువల్ల ఈ ఉద్యమాన్ని అడవి సత్యాగ్రహం అని కూడా అంటారు. బ్రిటిషర్లు రూపొందించిన అటవీ చట్టం -1927 వల్ల పల్లె ప్రజల హక్కులకు భంగం వాటిల్లడం, గ్రామీణులు జీవనోపాధి కోల్పోవడం, అడవులను వాణిజ్యావసరాల కోసం విపరీతంగా కొల్లగొట్టడంతో ఈ ఉద్యమం దేశమంతా వ్యాపించింది. 1970 దశకంలో సుందర్‌లాల్ బహుగుణ ఆధ్వర్యంలో ఈ ఉద్యమం ఊపందుకుంది. చండీప్రసాద్ భట్ అనే మరో పర్యావరణవేత్త ఆయనకు సహకరించడంతో ఈ ఉద్యమం ప్రపంచవ్యాప్తంగా ప్రముఖ పర్యావరణ ఉద్యమంగా పేరొందింది. ఉద్యమంలో భాగంగా సుందర్‌లాల్ బహుగుణ 1981-83 మధ్య కాలంలో హిమాలయ పర్వత ప్రాంతాల్లో దాదాపు 500 కిలోమీటర్లు పాదయాత్ర చేశారు. ఆనాటి ప్రధాని ఇందిరాగాంధీని కలిసి హిమాలయ ప్రాంతాల్లో చెట్ల నరికివేతను నిషేధించాలని కోరారు. ఫలితంగా అక్కడ 15 ఏళ్ల పాటు చెట్ల నరికివేతను నిషేధిస్తూ ప్రభుత్వం చట్టం చేసింది. దీంతో ఈ ఉద్యమం ఇతర రాష్ట్రాలకూ ఆదర్శంగా నిలిచింది.
టి. త్రివిక్రమరావు
టి. త్రివిక్రమరావు ఒక సినీ నిర్మాత. ఈయన ఎన్. టి. ఆర్, కృష్ణ, కృష్ణంరాజు, చిరంజీవి మొదలైన ప్రముఖ హీరోలతో జస్టిస్ చౌదరి, దొంగ, గూఢచారి నెం.1, ఘరానా దొంగ, బొబ్బిలి సింహం లాంటి విజయవంతమైన చిత్రాలు నిర్మించాడు. విజయలక్ష్మి ఆర్ట్ పిక్చర్స్ ఈయన స్థాపించిన సినీ నిర్మాణ సంస్థ. హిందీలో కూడా జితేంద్ర హీరోగా పలు సినిమాలు నిర్మించాడు.
త్రివిక్రమ రావు శ్రీకాకుళం జిల్లా, పాలకొండలో జన్మించాడు. ఆయనకు ఇద్దరు కుమార్తెలు, ఒక కొడుకు.
ఆయన మొదటి సినిమా పొట్టేలు పున్నమ్మ. దర్శకుడు పూరీ జగన్నాథ్‌ను సినీ పరిశ్రమకు పరిచయం చేసింది ఈయనే.
త్రివిక్రమ రావు 2008 డిసెంబరు 3 న గుండెపోటుతో హైదరాబాదులోని ఓ ప్రైవేటు ఆసుపత్రిలో మరణించాడు.
ఇన్స్టాక్స్
ఇన్స్టాక్స్ (ఆంగ్లం: ) అనేది ఇన్స్టంట్ కెమెరాలలో వాడబడే ఇన్స్టంట్ ఫిల్మ్. దీనిని ఫూజీఫిలిం సంస్థ రూపొందిస్తుంది.
ఇన్స్టాక్స్ ఫిలిం వివిధ పరిమాణాలలో లభ్యమవుతుంది.స్క్వేర్ కేవలం కలర్ లో దొరుకుతుంది. మిని, వైడ్ లు కలర్, బ్లాక్ అండ్ వైట్ రెండిటిలోనూ లభ్యమవుతుంది.
1998 మినిని వాడగల తొలి ఇన్స్టంట్ కెమెరా ఇన్స్టాక్స్ మిని మరియు ఇన్స్టాక్స్ మిని 10లు విడుదల చేయబడ్డవి. 1999 లో వైడ్ ఫిలింను వాడే కెమెరా విడుదల చేయబడ్డవి. 2017 లో ఇన్స్టాక్స్ స్క్వేర్ ను వాడబడే కెమెరా రూపొందించబడ్డవి.